



Compania de Transport Public Cluj-Napoca anunță punerea în funcțiune a 20 de noi autobuze electrice.

Autobuzele au câte 27 de locuri pe scaune și alte 51 de locuri în picioare și vor circula pe liniile 47, 44, 24, 33, 32 și 30.

Acestea sunt restul celor 41 de autobuze electrice, pe care municipalitatea a anunțat că le va achiziționa în acest an. Dintre acestea, 11 au fost achiziționate din fonduri elvețiene, iar restul de 30 au fost achiziționate prin fonduri UE. Contribuția autorităților clujene este de 15%.

Potrivit primarului Emil Boc, suntem în top 5 orașe din Europa în ceea ce priveaște numărul de mijloace de trasport în comun electrice pe cap de locuitor, alături de localități din Olanda, Danemarca și Germania.

De asemenea, edilul a precizat că mai urmează să fie achiziționate 50 de troleibuze și 24 de tramvaie, toate noi.

Iată care sunt caracteristicile tehnice ale noilor mijloace de transport în comun:

- capacitatea totală de transport este de 78 calatori din care: 27 locuri pe scaune și 51 locuri în picioare

- autonomie de 105 km pentru baterii noi

- capacitate baterii 200kwh tip Solaris High Energy

- puterea motorului electric este de 160 kW (218 CP ),

- lungimea autobuzului este de 12 m

- podea complet coborâta

- rampă pentru fotoliile rulante ale persoanelor cu dizabilități

- loc special amenajat în salon pentru fotoliile rulante și landourile pentru copii

- înclinarea pe o parte a autobuzului în stații

- 3 uşi duble( cu câte 2 foi fiecare), cu sistem antistrivire a călătorilor

- internet gratuit WI-FI pentru călători

- sistem de încălzire în sezonul rece

- sistem de aer condiționat pentru sezonul cald

- sistem de iluminare interioară a salonului cu lămpi de tip LED

- afișaje de traseu exterioare cu LED-uri

- indicator vizual interior de stații cu LED-uri

- monitor tip LCD în interior

- anunțarea vocală a stațiilor în salon

- sistem de supraveghere video în interior și exterior

- sistem de numărare a călătorilor transportați

- computer de bord pentru gestiune și management al traficului ( CGMT)

- datele din computerul de bord al autovehiculului se descarcă într-un server care gestionează baza de date și generează rapoarte specifice cu privire la: numărul de km parcurși , consumurile de energie, numărul de pasageri transportați, etc..

În acest moment Compania de Transport Public Cluj-Napoca dispune de 14 stații de încarcare (11 cu încarcare lentă și 2 cu încarcare rapidă), amplasate în bazele acesteia din cartierele: Grigorescu, Mărăști și Gheorgheni.